Пераход на цэнтралізаваную бібліятэчную сістэму даў магчымасць стварыць адзіны кніжны фонд і даведачна-бібліяграфічны апарат, разгарнуць аператыўнае інфармацыйнае абслугоўванне чытачоў, спецыялістаў народнай гаспадаркі, вытворчых калектываў. У той час даведачна-бібліяграфічны апарат цэнтралізаванай бібліятэчнай сістэмы ўключаў 28 алфавітных каталогаў. Меўся генеральны алфавітны каталог, сістэматычная картатэка газетна-часопісных артыкулаў, рэцэнзій, бібліяграфічных дапаможнікаў, картатэка перыядычных выданняў.